**Scott Ramon Seguro Mescudi** (\* 30. január 1984, Cleveland, Ohio, USA), viac známy po umeleckým menom **Kid Cudi** (/ˈkɪd ˈkʌdi/, často štylizované ako **KiD CuDi**) je americký hip-hopový hudobník, rapper, gitarista, hudobný producent a herec. Cudi má nahrávaciu zmluvu s vydavateľstvom Republic Records a s jeho vlastným vydavateľstvom Wicked Awesome Records. Prvýkrát bol poznaný za svoje mixtape nazvané *A Kid Named Cudi* z roku 2008. Mixtape upútalo pozornosť americého rappera Kanye Westa, ktorý ho koncom roka 2008 dostal do svojho vydavateľstva GOOD Music. Cudiho spojenie s Westom ho tak spopularizovalo.

V roku 2009 sa jeho debutový singel „Day ’n’ Nite" sa dostal do prvej päťky rebríčka Billboard Hot 100. Singel sa nachádzal na mixtape *A Kid Named Cudi*, rovnako ako na jeho debutovom štúdiovom albume *Man on the Moon: The End of Day*, ktorý bol certifikovaný cez RIAA zlatou platňou. Z albumu boli tiež vydané single „Make Her Say" a „Pursuit of Happiness". V roku 2010 vydal svoj druhý štúdiový album *Man on the Moon II: The Legend of Mr. Rager*, ktorý je pokračovaním prvého. Jeho vydaniu predchádzalo vydanie dvoch singlov „Mr. Rager" a „Erase Me". Singel „Erase Me" dosiahol 22. miesto v rebríčku Billboard Hot 100. V apríli 2013 vydal Cudi svoj tretí štúdiový album *Indicud*. Album produkoval predovšetkým Cudi, a dosiahol 2. miesto v rebríčku Billboard 200. Z albumu boli vydané single „Just What I Am", „Immortal" a „Girls".

V októbri 2010 ohlásil Cudi, že sa učí hrať na gitaru a tiež chce založiť so svojim dlhoročným priateľom a spolupracovníkom Dot da Geniusom rockovú skupinu dnes známu ako WZRD. Skupina vydala svoj debutový rovnomenný album dňa 28. februára 2012 cez Wicked Awesome Records a Republic Records. Album debutoval na 3. mieste v rebríčku Billboard 200 a na 1. mieste v rebríčkoch Top Rock Albums a Top Alternative Albums.

Kid Cudi celosvetovo predal viac ako 5,2 milióna digitálnych kópií svojich singlov a spolupracoval s interpretmi ako Kanye West, Jay-Z, Common, Mary J. Blige, David Guetta, Yzomandias , Shakira, MGMT, Ratatat, Snoop Dogg a Michael Bolton Po novom účinkuje v Labeli Milion+ .

Diskografia
-----------

*Bližšie informácie v hlavnom článku: Diskografia Kida Cudiho*
* *Man on the Moon: The End of Day* (2009)
* *Man on the Moon II: The Legend of Mr. Rager* (2010)
* *WZRD* (s Dot da Geniusom, ako WZRD) (2012)
* *Cruel Summer* (s GOOD Music) (2012)
* *Indicud* (2013)
* Sattelite Flight (2014)
* *Speedin' Bullet 2 Heaven* (2015)
* *Passion, Pain & Demon Slayin' (2016)*
* Man On The Moon III: The Chosen (2020)

Referencie
----------

1. ↑   *He owns a Maschine which King Chip got him for Father's Day. — 25 Things You Didn't Know About Kid Cudi* [online]. Complex, [cit. 2013-04-20]. Dostupné online.
2. ↑  BIRCHMEIER, Jason. Allmusic, [cit. 2009-05-22]. Dostupné online.
3. ↑  Kid Cudi. *we baackkkkkkkk* [online]. KidCudi.com, 2. február 2009, [cit. 2010-03-20]. Dostupné online.
4. ↑   *Kid Cudi Ditches Rap For Rock* [online]. Contactmusic.com, 31. október 2010, [cit. 2013-04-20]. Dostupné online.
5. ↑   *Kid Cudi Forms New Rock Band Called 'Wizard'* [online]. Keepittrill.com, 29. október 2010, [cit. 2013-04-20]. Dostupné online.
6. ↑  JACOBS, Allen. *Hip Hop Album Sales: The Week Ending 3/4/2012* [online]. HipHopDX, 7. marec 2012, [cit. 2012-03-08]. Dostupné online.
7. ↑  WOLGAMOTT, Kent. *What You Need to Know About Kid Cudi* [online]. JournalStar.com, 7. júl 2011, [cit. 2011-07-07]. Dostupné online.
8. ↑  . Dostupné online.
9. ↑  . Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kid Cudi**

Externé odkazy
--------------

* kidcudi.com/
* Kid Cudi na Allmusic
* Kid Cudi v Internet Movie Database (po anglicky)
* Kid Cudi na Myspace

Zdroj
-----

*Tento článok je čiastočný alebo úplný preklad článku Kid Cudi na anglickej Wikipédii.*

Autoritné údaje: * BnF: 16034000k
* GND: 139180532
* ISNI: 0000 0003 6853 7317
* LCCN: no2009125239
* NK ČR: xx0129812
* VIAF: 12145970053032250740
* WorldCat: lccn-no2009125239